子楚煮雪水瀹團茶乃舉陶翰林語以詩見戲不敢不酬
作者：王洋
朝代：宋

paragraphs: 平生何居士，一壑清江濆。
達觀真大士，獨往乃聲聞。
我亦策蹇步，不甘子絕群。
追逐到滅景，回視嗟紛紜。
今朝玉府開，群仙剪瑤裙。
迷空散天花，萬疊屯寒雲。
賞心會兩遂，百憂銷一焚。
雙鳳已鳴似，神椎抗孤軍。
更看陰沴盡，髙簷挂晴曛。